తగ్గాల్సిందే అయినా నిర్ణయం గౌరవించాల్సిందే
 
న్యూఢిల్లీ, రిజర్వు బ్యాంకు వడ్డీరేట్లను తగ్గించాల్సి ఉందని, అయితే పాలకవర్గం నిర్ణయాలను గౌరవిం చాల్సిందేనని ఆర్థిక మంత్రి అరుణ్‌జైట్లీ అభిప్రాయ పడ్డారు. ఆర్‌బిఐ నిర్వహించిన రెండురోజుల సమీక్ష లో రెపోరేట్లను యధాతథంగా కొనసాగించిన సంగ తి తెలిసిందే. అందరు ఆర్థిక మంత్రులు కూడా తక్కువ వడ్డీరేట్లకే ఆసక్తిచూపించారని, అయితే ఆర్‌బిఐ నిర్ణయం కొంత విస్మయం కలిగించినా ఆర్‌బిఐ నిర్ణయాన్నిగౌరవించకతప్పదన్నారు.
బడ్జెట్‌ అనంతరం జరిగిన ప్రత్యేక బోర్డు సమావేశంలో ఆయన మాట్లాడారు. ఆర్థిక స్థితిగతులు, బడ్జెట్‌సల హాలపై ఆయన ప్రసంగించారు. రిజర్వుబ్యాంకు రెండోసారి వడ్డీరేట్లను స్థిరంగా ఉంచింది. ద్రవ్యో ల్బణ ధోరణులపై మరింత స్పష్టత అవసరమని భావించిన బ్యాంకు మానిటరీపాలసీ కమిటీ రెపోరేట్లను యధాతథంగా కొనసాగించేందుకే నిర్ణయించింది. ఆర్‌బిఐ గవర్నర్‌ ఉర్జిత్‌పటేల్‌ మాట్లాడుతూ ద్రవ్యోల్బణ లక్ష్యం రిగణనలోకి తీసుకుంటే మానిటరీ పాలసీ విధానాల్లో ఎలాంటి మార్పులేదని వెల్లడించారు. సెప్టెంబరు నుంచి రిటైల్‌ ద్రవ్యోల్బణం ఇంధనం, ఆహార ఉత్పత్తుల పరంగా దిగిరావడం కష్టంగానే ఉందని తేలింది. నాలుగు శాతానికి రావడం దిగిరావడం కష్టంగానే ఉందన్నారు. రెండుశాతానికి అటుఇటూగా ద్రవ్యో ల్బణ లక్ష్యం కొనసాగేందుకు వీలుగా రెపోరేట్లను మరి కొంతకాలం స్థిరంగా కొనసాగించాల్సిన అవసరం ఉందని ఉర్జిత్‌పటేల్‌ అభిప్రాయపడ్డారు.